राजकपूर के साथ हसरत साहब की जोड़ी सन 1971 तक कायम रही। संगीतकार जयकिशन के निधन और फिल्म ‘मेरा नाम जोकर’ एवं ‘कल आज और कल’ की बाक्स-ऑफिस पर नाकामी बाद राज साहब ने हसरत जयपुरी की जगह ‘आनंद बक्षी’ को लेना शुरू कर दिया। हांलाकि अपनी फिल्म ‘प्रेमरोग’ के लिए राजकपूर ने एक बार फिर हसरत को मौका देना चाहा, लेकिन बात नहीं बन पाई। इसके बाद हसरत जयपुरी व राजकपूर की ‘राम तेरी गंगा मैली’ में फिर जोड़ी बनी। फिल्म का गीत ‘सुन साहिबा सुन,प्यार की धुन’ काफी हिट रहा।